Návrh

Komuniké

Vláda Slovenskej republiky na svojom zasadnutí dňa.............2004 prerokovala a schválila návrh na uzavretie Dohody o partnerstve a spolupráci medzi Európskym spoločenstvom a Európskym spoločenstvom pre atómovú energiu a ich členskými štátmi na jednej strane a Tadžickou republikou na strane druhej.

	Touto dohodou sa zakladá partnerstvo a spolupráca medzi Spoločenstvom a jeho členskými štátmi na jednej strane a Tadžickou republikou na strane druhej najmä v oblasti sociálno-ekonomickej, finančnej a obchodnej, v oblasti vedy, technológie, kultúry, vzdelávania ako aj  audiovizuálnej tvorby, reformy štátu a štátnej správy či v oblasti legislatívnej. Dohoda bude po podpise predložená na vyslovenie súhlasu NR SR a ratifikáciu prezidentovi SR.